title: "Tracking"
text: "Tracking es en Theema fan Daatensk\u00fc\u00fcl \u00f6n't Nat. Reekenmaskiinen sa \u00fcs uk Smartphones of \u00fc\u0111er Giraaten fo en IP-Adres, wat n\u00f6rig es, dat em wat fo en \u00f6nluki ken.\n\nDes Adres es sa \u00fcs en Numernskelt \u00f6n't Auto. Em fraaget wat \u00f6n, en da fair em dit \u00fcp sin Skirem stj\u00fc\u00fcrt. Des Adres ken em da f\u00f6ligi.\n\nFirmen sa \u00fcs Google of Facebook d\u00f6 di Giraaten diaraur hen jit en Rekl\u0101mi-ID, hurme em Rekl\u0101mi ee\u0111er dit stj\u00fc\u00fcrt fair, wat em ee\u0111er di Neening fan di gurt Reekenmaskiinen fan des Firmen hol liir mai. Diarfuar uur bi Facebook uk di Biskiiren leesen en forwertet wat em sin Frinjer aur PN stj\u00fc\u00fcrt.\n\nHat es al fuarkemen, dat jen wat aur BMW skrewen heer, en da k\u0101m achter\u00f6n Rekl\u0101mi fan BMW \u00fcp Facebook.\n\nTracking es dit F\u00f6ligin ee\u0111er di Sp\u00f6\u00f6r wat jen iin \u00f6n't Nat let.\n\nReferrer-Encoding\n\nMasi Liren wel hol weet, hur jen fan kumt, diar jaar Sir \u00f6nluket. Diarme ken ja meet, hok Rekl\u0101mi dit Miist bringt.\n\nSawat jeft et fuar E-Mails, uk me di Adres fan di diarbenen, hoken \u00f6nskrewen uuren es.\n\nfuar't Miist sen dit man Rekl\u0101miforkoopers sa \u00fcs Idealo of Facebook.\n\nApps t\u00f6\u00f6gen Tracking\n\nT\u00f6\u00f6gen Tracking jeft et al masi Browsers sa \u00fcs \"DuckDuck Go\" of firskelig \u00dctgaawen fan \"Firefox\"  (Firefox Klar esf.).\n\nAaftinoch sen di Funkstjoonen ek j\u00fcst sa komfort\u0101bel \u00fcs wan di Trackers jaar Cookies t\u00f6 Help stj\u00fc\u00fcri, man em heer sin Ruu.\n\nWan em niin Rekl\u0101mi-ID \u00fcp sin Smartphone haa wel, da let em dit s\u00f6ner Google-Konto laap. Di Apps wat et bluat aur Google-Playstore jeft, ken em uk me Aurora Store dialleer, diarme giar dit s\u00f6ner Google-Konto.\n\nfan Facebook \u00f6n sin Giraat fair em man dach en Rekl\u0101mi-ID. Em ken man dit Tracking en bet swaarer maaki, wan em me en Wrapper sa \u00fcs SlimSocial of en Browser sa \u00fcs boowen biskrewen diaree\u0111er luket.\n\nWrappers sen uk en gur Aart en maaki di Trackers jaar Leewent en bet swaarer.\n\nDrist: Dit Numernskelt fan Facebook\n\nWan em bi Facebook en Link f\u00f6ligt, da fair em en Trackingnumer me langs, dat ja weet, hur em hengingen es en hok muar.\n\nEe\u0111er wat ja diar j\u00fcst luki, weet nemen sa rocht.\n\nLuki uk jir\n\nwww.mobilsicher.de\n\nDigit\u0101ltechnik\nApps fuar Android"